མི་མང་གིས་བསྔོ་སྨོན་གྲུབ་རྗེས་ས་གནས་གཞོན་ལྷན་གྱི་ཚོགས་གཞོན་བསྟན་འཛིན་བློ་གྲོས་ཀྱིས་རང་སྲེག་གཏོང་མཁན་བོད་མི་གཉིས་ཀྱི་གནས་ཚུལ་ངོ་སྤྲོད་དང་འབྲེལ་བོད་ནང་གི་ཛ་དྲག་གནས་བབས་ངོ་སྤྲོད་བྱས་ཡོད་པ་རེད།གསར་འགོད་པས་སྔོ་སྨོན་ཚོགས་འདུར་བཅར་མཁན་ན་གཞོན་བློ་བཟང་ཉི་མ་ལ་བོད་ནང་རང་ལུས་མེར་བསྲེག་གི་གནས་ཚུལ་མང་དུ་འགྲོ་བཞིན་པ་དང་།ས་གནས་ཀྱི་ལས་འགུལ་ནང་མཉམ་ཞུགས་སྐབས་ཚོར་སྣང་གང་བྱུང་སྐོར་དྲིས་པར།ཁོས་བརྗོད་དོན།བོད་ནང་དུ་རྒྱལ་གཅེས་དཔའ་བོ་དཔའ་མོ་མང་པོ་ཞིག་གིས་འདི་ལྟར་མུ་མཐུད་དུ་རང་ལུས་མེ་རུ་སྦར་ནས་བོད་དོན་ལས་འགུལ་སྤེལ་གྱི་ཡོད་པ་རེད།འདི་ནི་ཧ་ལས་པ་དང་འགྲེལ་བཤད་མི་ཤེས་པ་ཞིག་རེད།ང་ཚོ་འདིར་རང་དབང་ལུང་པར་ཡོད་པ་རེད།ང་རང་ལ་ཆ་བཞག་ན་རང་ལུས་མེ་རུ་སྤར་རྒྱུའི་སྙིང་སྟོབས་ཤིག་མེད་ནའང་།ཁོང་རྣམ་པར་གདུང་སེམས་མཉམ་བསྐྱེད་ཀྱིས་མཚོན་པའི་ལས་འགུལ་དང་བསྔོ་སྨོན་བྱེད་སར་ཡོང་གི་ཡོད།དེ་ནི་ང་རང་གིས་བྱེད་ཐུབ་པ་དེ་རེད་ལ།ལས་འགན་ཡང་རེད།ཅེས་དང་།